**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖl klaipėdos savivaldybės tarybos 2018 M. liepos 26 d. Sprendimo Nr. t2-169 „DĖL LEIDIMO NEMOKAMAI NAUDOTIS KLAIPĖDOS MIESTO DAUGIAFUNKCIO SVEIKATINGUMO CENTRO PASLAUGOMIS SENJORAMS, NEĮGALIESIEMS, SPORTININKAMS IR PLAUKIMO VETERANŲ RINKTINEI“ pakeitimo“**

2018-11-20

**1. Sprendimo projekto esmė, tikslai ir uždaviniai.**

Sprendimo projekto tikslas – panaikinti amžiaus atitikties (ne vyresni kaip 28 metų prašymo pateikimo metu) kriterijų sportininkams, kuris buvo nustatytas 2018-07-26 Klaipėdos miesto tarybos sprendimo Nr. T2-169 „Dėl leidimo nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei“ 1 priedo 3 punkte.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kurioje numatyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

2018-10-04 gautas Lygių galimybių kontrolieriaus tarnybos sprendimas „Dėl galimos diskriminacijos amžiaus, negalios ir socialinės padėties pagrindais Klaipėdos miesto savivaldybės tarybos sprendime tyrimo“, kuriame pripažinta, kad privilegijų teikimas jaunesniems nei 28 metų sportininkams pažeidžia lygias galimybes, todėl siūloma nutraukti lygias galimybes pažeidžiančius veiksmus, t. y. panaikinti sportininkams nustatytą amžiaus kriterijų (ne vyresni kaip 28 metų).

**3. Kokių rezultatų laukiama.**

Teikiamu sprendimo projektu bus panaikintas amžiaus atitikties kriterijus sportininkams užtikrinant lygias galimybes.

**4. Sprendimo projekto rengimo metu gauti specialistų vertinimai.**

Dėl teikiamo sprendimo projekto gautos pastabos šiame sprendimo projekte įvertintos.

**5. Išlaidų sąmatos, skaičiavimai, reikalingi pagrindimai ir paaiškinimai.**

Skaičiavimai nereikalingi.

**6. Lėšų poreikis sprendimo įgyvendinimui.**

Lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės.

Teikiamu sprendimo projektu bus užtikrinama, kad visi sportininkai, atitinkantys atrankos kriterijus nepriklausomai nuo jų amžiaus, turės lygias galimybes naudotis Klaipėdos miesto daugiafunkcio sveikatingumo centro paslaugomis nemokamai.

Neigiamų sprendimo projekto pasekmių nenumatoma.

**PRIDEDAMA**.

1. Lygių galimybių kontrolieriaus tarnybos 2018-10-04 sprendimo Nr. (18)SN-144)SP-98 „Dėl galimos diskriminacijos amžiaus, negalios ir socialinės padėties pagrindais Klaipėdos miesto savivaldybės tarybos sprendime tyrimo“ kopija, 14 lapų.

Laikinai einanti Sporto ir kūno kultūros skyriaus vedėjos pareigas vyr. specialistė Rasa Rumšienė